
REPUBLIKA HRVATSKA
TRGOVAČKI SUD U SPLITU
Split, Sukoišanska 6
	






Poslovni broj: 11.St-445/2018-3


U   I M E   R E P U B L I K E   H R V A T S K E
R J E Š E NJ E
	Trgovački sud u Splitu, po stečajnoj sutkinji Ani Golub Gruić, povodom prijedloga Financijske agencije, Regionalnog centra Zagreb, za otvaranje stečajnog postupka nad dužnikom KERUM d.o.o., OIB: 66124057408, Split, Zrinjsko Frankopanska 68, 25. siječnja 2019. 
r i j e š i o   j e                                             
Odbacuje se prijedlog za otvaranje stečajnog postupka nad dužnikom KERUM d.o.o., OIB: 66124057408, Split, Zrinjsko Frankopanska 68.
Obrazloženje
Dana 14. lipnja 2018. kod ovog suda zaprimljen je prijedlog Financijske agencije, Regionalnog centra Zagreb, za pokretanje stečajnog postupka nad dužnikom KERUM d.o.o., OIB: 66124057408, Split, Zrinjsko Frankopanska 68, sukladno odredbi članku 27. stavku 5. Zakona o financijskom poslovanju i predstečajnoj nagodbi (˝Narodne novine˝ broj 108/12, 144/12, 81/13 i 112/13).
Uvidom u e-Spis ovog suda za poslovni broj 12.St-2/2013 proizlazi da je rješenjem ovog suda poslovni broj 12.St-2/2013-37 od 2. studenog 2018. otvoren stečajni postupak nad uvodno navedenim stečajnim dužnikom te da je predmetno rješenje postalo pravomoćno 20. studenog 2018.
Kako se nad istim stečajnim dužnikom može otvoriti samo jedan stečajni postupak u kojemu svi vjerovnici mogu ostvarivati svoje tražbine po pravilima koja propisuje Stečajni zakon, to je temeljem odredbe članka 288. stavka 2. Zakona o parničnom postupku („Narodne novine“ broj 53/91, 91/92, 112/99, 88/01, 117/03, 88/05, 2/07, 84/08, 96/08, 123/08, 57/11 i 25/13), u vezi s člankom 10. Stečajnog zakona („Narodne novine“ 71/15 i 104/17) valjalo odbaciti prijedlog za pokretanje stečajnog postupka i odlučiti kao u izreci ovog rješenja.
U Splitu 25. siječnja 2019.
Sutkinja
Ana Golub Gruić, v.r.
za točnost otpravka – ovlašteni službenik
Ana Bosančić

Uputa o pravnom lijeku: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 

